《诗送鳍叟建安理曹》
宋代·林希逸

能廉不患不能官，折狱偏劳是建安。一掾虽微关涉大，三司分立应酬难。

平反送喜非徒养，叹息求生岂尚宽。积庆如翁须趾美，厚培福本称鹏抟。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。